Deputatul PSD Cătălin Rădulescu se declară supărat pe poporul român pentru eşecul referendumului pentru familie, criticând şi PSD şi Biserica, despre care spune că ar fi trebuit să se implice mai mult, dar şi opoziţia, pentru boicotarea consultării populare. El a spus că Liviu Dragnea "şi-a dorit foarte mult şi a cerut foarte mult" să se implice toate organizaţiile PSD din ţară, afirmând că trebuie făcută o analiză în partid, iar cine nu a ştiut să-şi facă treaba trebuie să răspundă.

Foto: Inquam Photos / Octav Ganea

„Personal, sunt mâhnit şi este pentru prima dată când sunt supărat pe poporul român (...), pentru că 87% suntem ortodocşi, credincioşi, creştini şi noi n-am înţeles nimic, absolut nimic, că acest vot până la urmă era din respectul pe care trebuia să-l dăm pe de o parte celor trei milioane de oameni care au cerut acest referendum, dar care cred că nici ei nu s-au dus toţi la vot, iar pe de altă parte era vorba de respect pentru înaintaşii noştri, pentru ce au clădit ei în decursul timpului”, a declarat la RFI deputatul PSD.

El consideră că s-ar fi impus o campanie mult mai agresivă: „Eu aş fi organizat altfel, eu aş fi mediatizat foarte mult, aş fi explicat foarte mult în emisiuni de televiziune, aş fi făcut o campanie mult mai agresivă, în sensul bun al cuvântului. Eu cred că o vină mare o are şi Biserica. Chiar nu înţeleg cum Biserica n-a reuşit, noi fiind 87% ortodocşi şi credincioşi, cum n-a reuşit Biserica să scoată 30%. Hai să mai clarificăm o chestiune: aici a fost o mare minciună şi o mare capcană, noi nu suntem 18 milioane de alegători, eu vreau să ridic această problemă în Parlamentul României”.

El a spus că Liviu Dragnea „şi-a dorit foarte mult şi a cerut foarte mult” să se implice toate organizaţiile PSD din ţară, el afirmând că trebuie făcută o analiză în partid, iar cine nu a ştiut să-şi facă treaba trebuie să răspundă.

„Preşedintele Liviu Dragnea şi-a dorit foarte mult şi a cerut foarte mult să se implice toate organizaţiile noastre PSD din toată ţara (...). Dacă oamenii din teritoriu n-au făcut ceea ce ar fi trebuit, trebuie făcută o analiză la nivel de partid şi cine n-a ştiut să-şi facă treaba trebuie să răspundă. Sunt convins că trebuia făcut altfel. Trebuia să se implice mult mai mult şi partidul şi Biserica. Nu mai spun că ceilalţi din Opoziţie chiar nu s-au implicat, ci din contră, au boicotat în mod permanent acest lucru”, a mai spus Cătălin Rădulescu.

Reacții după referendum:

Codrin Ştefănescu: Este un eşec al românilor şi al României. Dar 4 milioane de români ieșiți la vot e un număr gigantic

Barna: România este o naţiune europeană, o naţiune tolerantă şi modernă, care a refuzat să facă pași înapoi

Coaliţia pentru Familie: Ne-am confruntat cu o imensă maşină propagandistică de manipulare

Coaliția pentru Familie acuză PSD pentru „boicot” la referendum

Grupul socialiştilor europeni, din care face parte PSD, aplaudă eşecul referendumului. Mesaj pentru Dăncilă

Ludovic Orban: Românii au refuzat confiscarea referendumului de către Liviu Dragnea

Preşedintele Asociaţiei Colectiv: A fost un referendum inutil, în urma căruia am pierdut toți

Propaganda rusă, despre referendumul pentru revizuirea Constituției: Se confirmă dezastrul

Băsescu: Eşecul referendumului a dovedit că tandemul BOR/PSD nu poate controla votul popular

Asociaţia Accept: Prezenţa scăzută la referendum demonstrează că pe români îi preocupă protecția reală a familiei

Preşedintele CNCD: Acum, că s-a terminat referendumul, este timpul să spunem stop discursului de ură și manipulării!

Biserica Catolică din România, după referendum: Reafirmăm cu tărie că la temelia familiei se află căsătoria liber consimțită între un bărbat și o femeie

Victor Ponta: PSD, PNL şi PMP vor deconta politic ticăloşia şi prostia liderilor egoiști

Mihai Chirica: Rezultatul referendumului reflectă starea de spirit a poporului față de actuala clasă politică